CELEX: 22005D0082
Language: ro
Date: 2005-06-10 00:00:00
Title: Decizia nr. 82/2005 a Comitetului mixt al SEE din 10 iunie 2005 de modificare a Anexei XIII (Transporturile) la Acordul SEE

Anunţ juridic important

|

22005D0082

Jurnalul Oficial L 268 , 13/10/2005 p. 0013 - 0014

		Decizia nr. 82/2005 a Comitetului mixt al SEEdin 10 iunie 2005de modificare a anexei XIII (Transporturile) la Acordul SEECOMITETUL MIXT AL SEE,având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare "acordul", în special articolul 98,întrucât:(1) Anexa XIII la acord a fost modificată prin Decizia nr. 68/2005 a Comitetului mixt al SEE din 29 aprilie 2005 [1].(2) Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate [2], astfel după cum a fost corectat în JO L 220, 21.6.2004, p. 3, are ca obiectiv consolidarea nivelului de interoperabilitate a sistemelor feroviare și realizarea unei abordări comune a siguranței sistemului feroviar european.(3) Activitățile agenției pot influența nivelul interoperabilității și siguranței feroviare în Spațiul Economic European.(4) Prin urmare, Regulamentul (CE) nr. 881/2004 ar trebui încorporat în acord pentru a permite participarea deplină a statelor AELS la Agenția Europeană a Căilor Ferate.DECIDE:Articolul 1Anexa XIII la acord se modifică în conformitate cu anexa la prezenta decizie.Articolul 2Textele Regulamentului (CE) nr. 881/2004 în limbile islandeză și norvegiană, care se publică în suplimentul SEE la Jurnalul Oficial al Uniunii Europene, sunt autentice.Articolul 3Prezenta decizie intră în vigoare la 11 iunie 2005, cu condiția să se fi efectuat notificările prevăzute la articolul 103 alineatul (1) din acord către Comitetul mixt al SEE [***].Articolul 4Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.Adoptată la Bruxelles, 10 iunie 2005.Pentru Comitetul mixt al SEEPreședinteleRichard Wright[1] JO L 239, 15.9.2005, p. 57.[2] JO L 164, 30.4.2004, p. 1.[***] Au fost semnalate obligații constituționale.--------------------------------------------------ANEXĂÎn anexa XIII la acord după punctul 42e (Directiva 2004/49/CE a Parlamentului European și a Consiliului) se inserează următorul text:"42f. 32004 R 0881: Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (JO L 164, 30.4.2004, p. 1), astfel cum a fost corectat în JO L 220, 21.6.2004, p. 3.În sensul prezentului acord, regulamentul se modifică după cum urmează:(a) În cazul în care nu se stabilește altfel în continuare și fără a aduce atingere dispozițiilor Protocolului 1 la acord, termenii "stat membru (state membre)" și alți termeni care se referă la entitățile publice ale acestora conținuți în regulament se interpretează ca incluzând, în afara sensului din regulament, statele AELS și entitățile publice ale acestora. Se aplică alineatul (11) din Protocolul 1.(b) Cu privire la statele AELS, Agenția asistă, după caz și atunci când este necesar, Autoritatea de supraveghere a AELS sau comitetul permanent, la îndeplinirea sarcinilor lor respective.(c) Grupurile de lucru stabilite de agenție includ o reprezentare corespunzătoare din partea statelor AELS.(d) La articolul 23 se adaugă următorul alineat:"Statele AELS aplică în cazul Agenției și al personalului acesteia Protocolul privind privilegiile și imunitățile Comunităților Europene și normele aplicabile adoptate în temeiul protocolului."(e) La articolul 24 se adaugă următorul alineat:"(5) Prin derogare de la articolul 12 alineatul (2) litera (a) din Regimul aplicabil celorlalți agenți ai Comunităților Europene, resortisanții statelor AELS care se bucură de drepturile lor cetățenești pot fi angajați prin contract de către directorul executiv al agenției."(f) La articolul 25 alineatul (2) litera (b) cuvintele "Parlamentul European, Consiliul și Comisia" se înlocuiesc cu "Parlamentul European, Consiliul, Comisia și Autoritatea de supraveghere a AELS".(g) La articolul 26 se adaugă următorul alineat:"(5) Statele AELS participă pe deplin la lucrările Consiliului de administrație și, în cadrul acestuia, au același drepturi și obligații ca și statele membre ale UE, cu excepția dreptului la vot."(h) La articolul 33 se adaugă următorul alineat:"(4) Atunci când au avut loc vizite într-un stat AELS, agenția transmite, de asemenea, raportul către Autoritatea de supraveghere a AELS."(i) La articolul 37 alineatul (1) se adaugă următorul text:"Pentru aplicarea prezentului regulament, Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei [*] se aplică și în cazul documentelor agenției privind statele AELS.(j) La articolul 38 se adaugă următorul alineat:""(10) Statele AELS participă la contribuția financiară acordată de Comunitate, menționată la alineatul (2) prima liniuță. În acest sens, procedurile stabilite la articolul 82 alineatul (1) litera (a) și în Protocolul 32 la acord se aplică mutatis mutandis."[*] JO L 145, 31.5.2001, p. 43."--------------------------------------------------